Maudhui: Umati mkubwa wa waandamanaji ulikusanyika tena nje ya makao makuu ya jeshi Ijumaa , huku ukishangilia: "Uhuru, amani na haki".

Baada ya miezi ya maandamano , jeshi lilimg'oa madarakanikiongozi wa muda mrefu  Omar al-Bashir wiki iliyopita.

Lakini waandamanaji wanataka jeshi lirejeshe mamlaka ya uongozi kwa raia.  

Kuunga mkono madai yao , umati mkubwa wa watu ulikusanyika tena nje ya makao makuu ya jeshi Ijumaa  , huku ukishangilia: "Uhuru, amani na haki".

Maelfu ya watu walikusanyika katikati mwa mji mkuu  Khartoum,baada ya sala ya Ijumaa katika maandamano makubwa kuwahi kushuhudiwa tangu  Bwana Bashir aondolewa madarakani  kwa nguvu , limeripoti shirika la habari la Reuters.

Polisi wakatazwa kuwashambulia waandamanaji Sudan 

Jeshi limekubali baadhi ya madai ya waandamanaji yakiwemo kusema kuwa wanaweza kumteua waziri Mkuu na kumuhamishia Bwana Bashir katika gereza kuu lenye usalama mkali.

Hata hivyo jeshi limekataa kuachia madaraka na Wasudani wengi wanahofu kwamba maafisa wawe wale wa kijeshi ndio wanaoendelea  kuongoza. 

Maandamano dhidi ya Bashir yakasambaa ghafla kote nchini Sudan huku waandamanaji wakidai abaye alinyakua mamlaka kwa mapinduzi mwaka 1989 aondoke madarakani

"kama tusipokaa , itakuwa ni kama hatujafanya lolote, tutaendelea kukaa hadi tutakapoung'oa utawala wa kijeshi ,"  Muandamanaji  Rania Ahmed mwenye umri wa miaka 26 katika mahojiano na  Reuters.

 Baraza la wasomi  nchini Sudan, ambalo limekuwa likiongoza maandamano, limesema kuwa litawataja wjumbe wake wa baraza la mpito katika mkutano wa  waandishi wa habari Jumapili saa kumi na moja jioni kwa saa za Sudan nje ya makao makuu ya jeshi.

Picha hii inaashiria nafasi ya wanawake katika maandamano dhidi ya serikalai ya Sudan.

" Tunadai kwamba baraza hili la kiraia, ambalo litakuwa na wawakilishi wa jeshi, lichukue nafasi ya baraza la jeshi ," Ahmed al-Rabia,kiongozi wa shirikisho la muungano wa madaktari, wahandishi na waalimu , aliliambia shirika la habari la AFP. 

Wakati huo huo Marekani inamtuma naibu waziri wa mambo ya nje...\nMaudhui yaliyotangulia yanaweza kufupishwa kama ifuatavyo:
Kiongozi wa vuguvugu  la maandamano anasema kuwa watawataja wajumbe wa uongozi wa mpito Jumapili , watakaochukua nafasi ya utawala wa sasa wa jeshi la  junta.